ANAN ลุยตั้ง 2 บริษัทร่วมทุนใหม่ เสริมธุรกิจอสังหาริมทรัพย์โตแกร่ง
ANAN ลุยตั้ง 2 บริษัทร่วมทุนใหม่ เสริมธุรกิจอสังหาริมทรัพย์โตแกร่ง
14 ธ.ค. 2560

ผู้สื่อข่าวรายงานว่า เมื่อวันที่ 13 ธ.ค. 60 ที่ผ่านมา บริษัท อนันดา ดีเวลลอปเม้นท์ จำกัด (มหาชน) หรือ ANAN ได้เข้าร่วมลงทุนกับผู้ลงทุน โดยจัดตั้งบริษัทใหม่ 2 แห่ง ได้แก่ บริษัท แอชตัน อโศก พระราม 9 จำกัด และ บริษัท ไอดีโอ คิว วิคตอรี่ จำกัด
โดยบริษัท แอชตัน อโศก พระราม 9 จำกัด เป็นธุรกิจถือหุ้นในบริษัทพัฒนาอสังหาริมทรัพย์ มีทุนจดทะเบียน 1,170 ล้านบาท แบ่งออกเป็นหุ้นบุริมสิทธิ จำนวน 5.5 ล้านหุ้น และหุ้นสามัญ 6.2 ล้านหุ้น มูลค่าที่ตราไว้หุ้นละ 100 บาท โดย ANAN ถือหุ้นสามัญสัดส่วน 52.99% ส่วนผู้ร่วมลงทุนจำนวน 19 ราย (ซึ่งไม่ใช่บุคคลที่เกี่ยวโยงกับบริษัท) ถือหุ้นบุริมสิทธิคิดเป็น 47.01%
ส่วนบริษัท ไอดีโอ คิว วิคตอรี่ จำกัด ธุรกิจถือหุ้นในบริษัทพัฒนาอสังหาริมทรัพย์ มีทุนจดทะเบียน  510 ล้านบาท แบ่งเป็นหุ้นบุริมสิทธิ จำนวน 2.4 ล้านหุ้น และหุ้นสามัญจำนวน 2.7 ล้านหุ้น มูลค่าที่ตราไว้หุ้นละ 100 บาท โดย ANAN ถือหุ้นสามัญคิดเป็น 52.94% และผู้ร่วมลงทุนจำนวน 10 ราย (ซึ่งไม่ใช่บุคคลที่เกี่ยวโยงกับบริษัท) ถือหุ้นบุริมสิทธิ คิดเป็น 47.06%